Algirdas Henrikas Malachovskis

Algirdas Henrikas Malachovskis (1923 m. lapkričio 22 d. Vilniuje – 1991 m. vasario 23 d. ten pat) – Lietuvos biochemikas, habilituotas biomedicinos mokslų daktaras.

 Biografija 
1948 m. baigė Vilniaus universitetą. 1967 m. biologijos mokslų daktaras.

1948–1962 m. dirbo Eksperimentinės medicinos ir Onkologijos institutuose, 1962–1967 m. – Zoologijos ir parazitologijos institute, 1962–1968 m. dar ir Vilniaus universiteto dėstytojas, Biochemijos ir biofizikos katedros vedėjas. 1967–1989 m. Biochemijos instituto Biologiškai aktyvių medžiagų tyrimo laboratorijos vadovas; nuo 1984 m. profesorius.

 Mokslinė veikla 
Mokslinio darbo svarbiausia sritis – kofermento kokarboksilazės ir kitų B grupės vitaminų antitoksinio veikimo mechanizmo, naujų priešnavikinių preparatų toksiškumo, jų taikymo eksperimentinėje chemoterapijoje tyrimas. Su kitais susintetino, ištyrė ir įdiegė į gamybą vaistinius preparatus tiamindifosfatą, lofenalį, troksozoną ir kitus.

 Bibliografija 
 Jaunojo biochemiko laboratoriniai darbai, 1980 m.
 Kai ląstelė suserga, su kitais, 1980 m.
 Jaunasis biochemikas eksperimentuoja, 1984 m.
 Fenalolas. Eksperimentinis ir klinikinis tyrimas, monografija, su kitais, 1991 m., rusų k.

 Šaltiniai 

Kategorija:Lietuvos biomedikai
Kategorija:Lietuvos pedagogai
Kategorija:Lietuvos chemikai
Kategorija:Lietuvos biochemikai